open-index/open-wikipedia-markdown huggingface dataset:
Վիքիպեդիայի ադմինիստրատորներ

մինի|Պատկերակ, որը սովորաբար ներկայացնում է Վիքիպեդիայի ադմինիստրատորներին
[մինի|Քննարկում Վիքիպեդիայի ադմինիստրատորների հետ [Մարոկկոյի Ագադիր քաղաքում անցկացվող Wiki Indaba 2023 համաժողովում:]]
Վիքիպեդիայում վստահելի օգտատերերը կարող են նշանակվել **ադմինիստրատորներ** ադմինիստրատորի պաշտոնի համար հաջող դիմումից հետո։ Ներկայումս հայերեն Վիքիպեդիայում կա 9 ադմինիստրատոր, անգլերեն Վիքիպեդիայում՝ 874 ադմինիստրատոր։ Ադմինիստրատորներն ունեն լրացուցիչ տեխնիկական արտոնություններ այլ խմբագիրների նկատմամբ, ինչպիսիք են էջերը պաշտպանելու և ջնջելու հնարավորությունը, ինչպես նաև օգտվողների կողմից էջերի խմբագրումը արգելափակելու հնարավորությունը։

2008 թվականին իր «Վիքիպեդիա։ Բացակայող ուղեցույց» գրքում Ջոն Բրոթոնը պնդում է, որ թեև շատերը Վիքիպեդիայի ադմինիստրատորների մասին մտածում են որպես դատավորներ, դա նրանց դերի նպատակը չէ։ Փոխարենը, նա ասում է, որ ադմինիստրատորները սովորաբար «ջնջում են էջերը» և «պաշտպանում են խմբագրման պատերազմներում ներգրավված էջերը»։ Վիքիպեդիայի ադմինիստրատորները Վիքիմեդիա հիմնադրամի աշխատակիցներ կամ գործակալներ չեն։

## Ադմինիստրատորի իրավունքների դիմում
Մինչ Վիքիպեդիայի առաջին ադմինիստրատորները նշանակվել են Ջիմի Ուելսի կողմից 2001 թվականի հոկտեմբերին, Վիքիպեդիայում ադմինիստրատորի իրավունքներն այժմ տրամադրվում են մի գործընթացի միջոցով, որը հայտնի է որպես Ադմինիստրատորի իրավունքների դիմում (ԱԻԴ)։ Գրանցված ցանկացած խմբագիր կարող է ինքնուրույն առաջադրել իր թեկնածությունը կամ այդ մասին խնդրել այլ խմբագրի։

Այս դերի համար թեկնածությունը սովորաբար դիտարկվում է միայն «Վիքիում ծավալուն աշխատանքից» հետո։

## Դեր
Ադմինիստրատորի իրավունքներ ստանալուց հետո օգտատերին հասանելի են դառնում լրացուցիչ գործառույթներ՝ որոշակի պարտականություններ կատարելու համար։ Դրանք ներառում են «մաքրման կեղտոտ աշխատանքներ», ոչ համապատասխան ճանաչված հոդվածների հեռացում, էջերի պաշտպանություն (այդ էջի խմբագրման իրավունքների սահմանափակում) և օգտատերերի հաշիվների արգելափակում։ Օգտատիրոջ արգելափակումը պետք է իրականացվի Վիքիպեդիայի քաղաքականության համաձայն, և պետք է նշվի արգելափակման պատճառը, որը գրանվելու է ծրագրային ապահովման կողմից։ Արգելվում է այս արտոնության օգտագործումը «խմբագրման առավելությունները ստանալու համար»։

## Գիտական հետազոտություններ
Վիրջինիայի պոլիտեխնիկական ինստիտուտի և Ռենսելերի պոլիտեխնիկական ինստիտուտի հետազոտողների կողմից 2013 թվականին հրապարակված գիտական հոդվածը պարզել է, որ խմբագիրները, որոնք ադմինիստրատորի կարգավիճակ են ստանում, հաճախ ավելի շատ ուշադրություն են սկսում դարձնել վիճահարույց թեմաներով հոդվածներին, քան նախկինում։ Հետազոտողները նաև առաջարկել են ադմինիստրատորների ընտրության այլընտրանքային մեթոդ, որտեղ ավելի մեծ կշիռ է տրվում փորձառու խմբագիրների ձայներին։

## Ծանոթագրություններ

Կատեգորիա:Վիքիպեդիա
Կատեգորիա:Վիքիպեդիայի պատմություն
Կատեգորիա:Վիքիպեդիստներ
Աբստրակտ Վիքիպեդիա

**Աբստրակտ Վիքիպեդիա** (), Վիքիմեդիա Հիմնադրամի նախագիծ, որի նպատակն է ստեղծել լեզվից անկախ Վիքիպեդիայի տարբերակ՝ օգտագործելով Վիքիտվյալների կառուցվածքային տվյալները։ Նախագիծը մտահղացվել է Վիքիտվյալների հիմնադիր Դեննի Վրանդեչիչի կողմից և ներկայացվել է Գուգլի հետազոտական աշխատանքում 2020 թվականի ապրիլին, պաշտոնապես առաջարկվել է 2020 թվականի մայիսին (որպես **Wikilambda**) և հաստատվել է Վիքիմեդիա հիմնադրամի հոգաբարձուների խորհրդի կողմից 2020 թվականի հուլիսին։ Նախագծի անվանումը համարվում է նախնական։

## Կառուցվածք
### Տեխնիկական բաղադրիչներ
մինի|Աբստրակտ Վիքիպեդիայի կառուցվածք

«Աբստրակտ Վիքիպեդիա» նախագիծը բաղկացած է երեք հիմնական բաղադրիչներից․

# **Կոնստրուկտորներ**, որոնք թույլ են տալիս օգտագործել աբստրակտ հայտարարություններ։ Աբստրակտ Վիքիպեդիայի թիմը նախընտրում է, որ դրանք տեղադրվեն Վիքիֆունկցիաներում։
# **Բովանդակություն**, որը բաղկացած է կոնստրուկտորների վերացական կանչերից՝ յուրաքանչյուր սլոթի համար արժեքներով։ Նախընտրելի է դրանք տեղադրել Վիքիտվյալներում։
# **Գեներատորներ** (մեկը յուրաքանչյուր լեզվի համար), որոնք աբստրակտ բովանդակությունը վերածում են ընտրված լեզվի տեքստի։ Ինչպես կոնստրուկտորները, ցանկալի է, որ դրանք տեղադրվեն Վիքիֆունկցիաների մեջ։

Վիքիպեդիայի յուրաքանչյուր տարբերակ Աբստրակտ Վիքիպեդիան տեղակայելուց հետո կարող է ընտրել երեք տարբերակի միջև․

# **Ոչ բացահայտ** ինտեգրում Աբստրակտ Վիքիպեդիայի հետ։ Յուրաքանչյուր հոդված ունի հատուկ էջ, որը կոչվում է Special:Abstract, որտեղ ցուցադրվելու է Աբստրակտ Վիքիպեդիայից տվյալ Վիքիպեդիայի լեզվով ավտոմատ կերպով թարգմանված բովանդակությունը։ Այդ բովանդակությունը հասանելի է լինելու հղումների և որոնման համար։ Բացի այդ, ավելացվելու է նոր «կախարդական» հիմնաբառ `LINK_TO_Q`, որը թույլ է տալիս հղում կատարել Աբստրակտ Վիքիպեդիայի բովանդակությանը։
# **Բացահայտ** ինտեգրում Աբստրակտ Վիքիպեդիայի հետ։ Այս սցենարում նոր հոդված ստեղծելու համար խմբագիրը պետք է Վիքիտվյալներում հղում ավելացնի դեռևս գոյություն չունեցող էջին։ Այն կստեղծի «վիրտուալ հոդված» հիմնական տարածքում, որը նախապես կլրացվի Աբստրակտ Վիքիպեդիայի բովանդակությամբ, որը ավտոմատ կերպով թարգմանվում է տեղական լեզվով։ Այս «վիրտուալ հոդվածը» կունենա URL հասցե, որը նման է իրական հոդվածի URL հասցեին, ինչպես նաև հասանելի կլինի հղումների և որոնման համար, ինչպես իրական հոդվածը։
# **Ոչ մի** ինտեգրում Աբստրակտ Վիքիպեդիայի հետ։

## Ծանոթագրություններ

## Արտաքին հղումներ
* 

Կատեգորիա:Վիքիմեդիայի նախագծեր
Կատեգորիա:Վիքիպեդիա
Տեր-Գաբրիելյան

**Տեր-Գաբրիելյան**, հայկական ազգանուն։

## Ազգանունը կրողներ
* Ալեքսանդր Տեր-Գաբրիելյան (1925-2012), արվեստաբան։
* Գևորգ Ալեքսանդրի Տեր-Գաբրիելյան (ծնվ․ 1964) արձակագիր, գրականագետ, հասարակական գործիչ։
* Սահակ Միրզայի Տեր-Գաբրիելյան (1886-1937), քաղաքական, պետական, կուսակցական գործիչ։
* Վերա Տեր-Գաբրիելյան (ծնվ․ 1993), դերասանուհի, հնչյունավորող։

## Գրական հերոսներ
* *Տեր-Գաբրիելյան (ամերիկահայ)*, հիշատակվում է Սեդա Բեքարյանի «Հուշարձան» պատմվածքում։։

## Տես նաև
* Գաբրիելյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Եբրայերեն հիմքով ազգանուններ
Ձվային տարտ

**Ձվային տարտ** (), չինական խոհանոցում կրեմային տարտի տեսակ, որն առաջացել է անգլիական կրեմային տարտից և պորտուգալական պաշտել դե նատայից։ Կերակրատեսակը բաղկացած է խմորի արտաքին շերտից, որը լցոնված է ձվային կրեմով։ Ձվային տարտերը հաճախ մատուցվում են դիմ սամ ռեստորաններում, չինական հացաբուլկեղենի խանութներում և չա չան տեն սրճարաններում (հոնկոնգյան ոճով սրճարաններ)։

## Պատմություն
Ձվային տարտը սկսել է վաճառվել 20-րդ դարի սկզբին Գուանչժոուում (Կանտոն) և Գուանդուն նահանգում՝ ոգեշնչվելով եվրոպական կրեմային տարտերից։ Գուանչժոուի կարգավիճակը՝ որպես եվրոպացի առևտրականներին հասանելի միակ նավահանգիստ, հանգեցրել է կանտոնական խոհանոցի ընդլայնմանը՝ ունենալով արտաքին շատ ազդեցություններ։ Երբ Գուանչժոուի տնտեսությունը զարգացել է առևտրի և եվրոպական տերությունների հետ շփման արդյունքում, քաղաքի արևմտյան ոճի խանութների հրուշակագործներին ստիպել են նոր ու տպավորիչ ուտեստներ մտածել, որպեսզի գրավեն հաճախորդներին։ Այսպիսով ձվային տարտերի տեսակները՝ ոգեշնչված Եվրոպայից և պատրաստված խոզի ճարպով շերտավոր խմորով և շոգեխաշված ձվի պուդինգի նման միջուկով (燉蛋), այն ժամանակ պատրաստվել են խանութներում և դարձել «Շաբաթվա առանձնահատուկ» ուտեստ։

Մեր օրերում Չինաստանում կա ձվային տարտի 2 հիմնական տեսակ։ Մի տեսակը, որը ստեղծվել է մոտ 1927 թվականին Գուանչժոուի Ժեն Գուան ռեստորանում (真光酒樓), նման է Գուանչժոուի և Հոնկոնգի այսօրվա հայտնի ձվային տարտերին։ Մյուս տեսակը ստեղծվել է Մակաոյում և պաշտել դե նատայի մակաոյական տարբերակն է, քանի որ Մակաոն այն ժամանակ եղել է Պորտուգալիայի գաղութ։

## Տեսակներ
### Հոնկոնգյան
մինի|314x314փքս|Հոնկոնգյան ոճով ձվային տարտ
Ձվային տարտերը ներմուծվել են Հոնկոնգ Գուանչժոուի միջոցով 1940-ականներին, բայց ի սկզբանե դրանք եղել են միայն արևմտյան ոճի բարձրակարգ ռեստորաններում։ 1960-ականներին չա չա տենը սկսեց մատուցել ձվային տարտեր՝ խմորեղենը հանրածանոթ դարձնելով Հոնկոնգի բնակչության բանվոր դասակարգին։

Հոնկոնգյան ձվային տարտերը հիմնականում ավելի փոքր են և մատուցվում են 2-3 հատով, ի տարբերություն Գուանչժոուի սկզբնական ձվային տարտերի, որոնք ավելի մեծ էին և կարող էին մատուցվել մեկ հատով։ Կրեմի միջուկը կարող է լինել շոկոլադի, կանաչ թեյի կամ թռչնի ուտելի բնի համով, իսկ արտաքին շերտը կարող է պատրաստվել խմորով։

2014 թվականի հունիսին ձվային տարտի պատրաստման տեխնիկան պաշտոնապես ներառվել է Հոնկոնգի ոչ նյութական մշակութային ժառանգության ցուցակում։

### Մակաոյական
մինի|295x295փքս|Մակաոյական ոճով պաշտել դե նատա
1989 թվականին բրիտանացի դեղագործ Էնդրյու Ստաուն և նրա կինը՝ Մարգարիտ Ուոնգը, Կոլոանում բացել են Լորդ Ստաուի հացաբուլկեղենի խանութը, որտեղ վաճառել են պորտուգալական տարտեր, որոնք պաշտել դե նատայի կրկնօրինակն էին։ Այս տեսակը պորտուգալական տարտն է  ()։ 1999 թվականին Ուոնգը բաղադրատոմսը վաճառել է KFC-ին, որն էլ հետո մակաոյական ոճի պաշտել դե նատան ներմուծել է Ասիայի մյուս հատվածներ, ներառյալ Սինգապուրը և Թայվանը։

Ի տարբերություն հոնկոնգյան ոճով ձվային տարտերի, մակաոյական ոճով ձվային տարտերն ունեն կարամելացված դարչնագույն վերին շերտ։

## Տես նաև
* Թխվածք

## Ծանոթագրություններ

Կատեգորիա:Ուտեստներ հավի ձվից
Կատեգորիա:Չինական խոհանոց
Մարս-2ՄՎ-4 համար 1

**Մարս-2ՄՎ-4 համար 1** (, կամ՝ **Марс 1962А**, **Sputnik 22**), խորհրդային ավտոմատ միջմոլորակային կայան, որը նախատեսված էր Մարսի հետազոտություններ իրականացնելու համար։ Խորհրդային Միության Մարս ծրագրի շրջանակներում արձակված երրորդ կայանը։ Կայանը կառուցվել է 2ՄՎ միջմոլորակային կայանների հենքի վրա։ Կրող հրթիռի հետ կապված խնդրի պատճառով այն կործանվեց Երկրի ցածր ուղեծրում։ Դա առաջինն էր երկու արձակված Մարս 2ՄՎ-4 կայաններից, մյուսը՝ Մարս-1 կայանն էր, որը արձակվեց ութ օր անց։

## Արձակում
Կայանի արձակումը իրականացվել Կուբայի հրթիռային ճգնաժամի ժամանակ։ Կայանը արձակվել է Բայկոնուր տիեզերակայանից 1962 թվականի հոկտեմբերի 24-ին ժամը 17:55:04-ին, արձակման համար օգտագործվեց Մոլնիա կրող հրթիռ։ Հրթիռի ստորին աստիճանները գործեցին ինչպես նախատեսված էր, դուրս բվերելով կայանը և արագացուցիչ բլոկը Երկրի ցածր ուղեծիր։ Երբ արագացուցիչ բլոկը գործարկվեց, տուրբոպոմպից արտահոսած քսանյութը բռնկվեց և հրթիռի հիմնական շարժիչը պայթեց։ Կայանի և արագացուցիչ բլոկի ընդհանուր առմամբ 22 բեկորներ են գրանցվել, որոնք այրվել են մթնոլորտում 1962 թվականի հոկտեմբերի 29-ից մինչև 1963 թվականի փետրվարի 26-ը։

Ալյասկայում տեղակայված Միացյալ Նահանգների բալիստիկ հրթիռների վաղ նախազգուշացման համակարգի կայանը նույնացրել է կայանի մթնոլորտ մտնող բեկորները որպես միջուկային մարտագլխիկներ, քանի որ արձակումը տեղի է ունեցել Կուբայի հրթիռային ճգնաժամի ժամանակ։

## Տես նաև
* Մարս ծրագիր

## Ծանոթագրություններ

Կատեգորիա:1962 հիմնադրումներ
Կատեգորիա:Առաքելություններ դեպի Մարս
Կատեգորիա:Ավտոմատ միջմոլորակային կայաններ
Կատեգորիա:Մարս ծրագիր
Կատեգորիա:Մարս մոլորակ
Ֆրանկլին (գետ, Թասմանիա)

**Ֆրանկլին** (), գետ արևմտյան Թասմանիայում (Ավստրալիա), հանդիսանում է  Գորդոն գետի աջ վտակը։ Ֆրանկլին գետի ընդհանուր երկարությունը 129 կմ է (այլ տվյալներով՝ 125 կմ)։ Այն հանդիսանում է Թասմանիայի յոթերորդ ամենաերկար գետը։

Ֆրանկլին գետը հոսում է Ֆրանկլին - Գորդոն Վայլդ Ռիվերս ազգային պարկի միջով։ Այս զբոսայգին մտնում է Թասմանյան անապատներ կոչվող տարածքի մեջ, որը հանդիսանում է ՅՈՒՆԵՍԿՕ-ի համաշխարհային ժառանգության օբյեկտ։

## Աշխարհագրություն
մինի|Ֆրանկլին գետը՝ ''Lyell Highway ճանապարհի մոտ''|ձախից|234x234փքս
Ֆրանկլին գետի ակունքը սկիզբ է առնում Չեյն լեռնաշղթայից, Սենտ Քլեր լճից մոտավորապես 10 կմ դեպի արևմուտք։ Գետը հոսում է իր ակունքից ոչ հեռու փոքրիկ Ունդին լճով։ Գետը սկզբում հոսում է դեպի հարավ, այնուհետև թեքվում է դեպի արևմուտք՝ հատվելով Լայելի մայրուղու հետ։ Հյուսիսից շրջանցում է ֆրանչմենս Կապ լեռը, այն թեքվում է դեպի հարավ և հոսում է այդ ուղղությամբ և խառնվում Գորդոն գետին։ Գորդոն գետը հոսում ու խառնվում է Մակքուարի Սաունդի ջրերին սա էլ իր հերթին խառնվում է Հնդկական օվկիանոսի հետ։

Ֆրանկլին գետի ավազանը զբաղեցնում է 1590 կմ² տարածք։ Հիմնական վտակներն են Ջեյն և Էնդրյու գետերը։

## Պատմություն
Ֆրանկլին գետը անվանակոչվել է ի պատիվ անգլիացի ծովագնաց և դերծովակալ Ջոն Ֆրանկլինի, ով 1836-1843 թվականներին եղել է Վան Դիմենի Երկրի փոխնահանգապետ (այն ժամանակ այդպես էր կոչվում Թասմանիան)։

1980-ականներին գետը հայտնի է դարձել, երբ Գորդոն գետի վրա որոշվել է կառուցել Ֆրանկլինի ամբարտակը հենց այն հատվածում, որտեղից թափվում է Ֆրանկլին գետը։ Երկար ու համառ պայքարի արդյունքում բնապահպաններին հաջողվել է կանխել այդ ամբարտակի կառուցումը։

## Տես նաև
* Թասմանիա (նահանգ)

## Ծանոթագրություններ

Կատեգորիա:Ավստրալիայի գետեր
Կատեգորիա:Գետեր այբբենական կարգով
Էսթել Փարսոնս

**Էսթել Փարսոնս** (, ), ամերիկացի դերասանուհի, օսկարակիր և բրոդվեյան մի շարք բեմադրությունների թատրոնի ռեժիսոր։

## Վաղ տարիներ
Էսթել Մարգարեթ Փարսոնսը () ծնվել է 1927 թվականի նոյեմբերի 20-ին Լինում, Մասաչուսեթս, շվեդ ծնողների՝ Էլինոր Ինգեբորի և Էբեն Փարսոնսի ընտանիքում։ Նա կրթություն է ստացել Մեն նահանգի Ուկ Գրուվ դպրոցում։ Կոնեկտիկուտի քոլեջն ավարտելուց հետո (1949), նա որոշ ժամանակ Բոստոնի համալսարանում ուսումնասիրել է իրավաբանություն, այնուհետև սկսել է երգչուհու իր կարիերան։

## Կարիերա
Նյու Յորք տեղափոխվելուց հետո Էսթել Փարսոնսն աշխատել է որպես սցենարի հեղինակ, պրոդյուսեր և հաղորդավար «The Today Show» լրատվականում։ 1961 թվականին նա իր թատերական դեբյուտը կատարեց Նյու Յորքում, իսկ 1963 թվականին արդեն արժանացավ «Theatre World Award»-ին։ Փարսոնսը նաև առաջադրվել է չորս «Թոնի» մրցանակների՝ «Միրթլի յոթ անկումները» (1968), «Միսս Ռիրդոնը նույնպես մի քիչ խմում է» (1971), «Միսս Մարգարիդայի ճանապարհը» (1978) և «Առավոտյան յոթին» (2002) պիեսներում ունեցած դերերի համար։ Բացի դերասանական կարիերայից, նա նաև զբաղվել է ռեժիսուրայով, բեմադրելով 1986 թվականին Բրոդվեյում «Ռոմեո և Ջուլիետ»-ը և «Մակբեթ»-ը։

Էսթել Փարսոնսը երկու անգամ առաջադրվել է «Օսկար» մրցանակի՝ երկրորդ պլանի լավագույն դերակատարման համար՝ 1968 թվականին «Բոննի և Քլայդ» ֆիլմում Բլանշի դերի համար, որը նրան արժանացրեց կինոակադեմիայի մրցանակի, և 1969 թվականին Կալլա Մաքիի համար՝ «Ռեյչել, Ռեյչել» ֆիլմում։ 1971 թվականին դերասանուհին առաջադրվել է  Բրիտանական կինոյի և հեռուստատեսային արվեստի մրցանակի (BAFTA) «Ձմերուկ մարդը» ֆիլմում դերակատարման համար։ Մեծ էկրանին նրա մյուս աշխատանքներից են՝ «Ամեն ինչ Փիթի համար» (1974), «Դիկ Թրեյսի» (1990) և «Կողքի տղաները» (1995) ֆիլմերը։ 1980 թվականին դերասանուհին փորձեր է անցել Պամելա Վուրհիսի դերի համար «Ուրբաթ 13» թրիլլերում, սակայն դերը տրվել է Բեթսի Փալմերին։

Տարիների ընթացքում Էսթել Փարսոնսը ակտիվ գործունեություն է ծավալել հեռուստատեսության մեջ։ Նա դերեր է ունեցել «Ռոզաննա», «Հրեշտակի հպումը », «Օրենք և կարգ» հեռուստասերիալներում, ինչպես նաև բազմաթիվ հեռուստաֆիլմերում։

2004 թվականին Էսթել Փարսոնսը ներառվել է Ամերիկյան թատրոնի փառքի սրահում։

## Անձնական կյանք
Դերասանուհին ամուսնացած է եղել երկու անգամ։ 1953-1958 թվականներին նրա ամուսինն էր Ռիչարդ Գեհմանը։ Նրանք ունեին երկվորյակ դուստրեր՝ լրագրող Էբի և դերասանուհի Մարթա Գեհմանը, մինչ ամուսնալուծությունը 1958 թվականին։ Նրա թոռը՝ Էբեն Բրիթոնը, Էբիի որդին, Չիկագո Բիրսի և Ջեքսոնվիլ Յագուարսի նախկին խաղացող է, ում անվանել են իր նախապապի՝ Էսթելի հոր պատվին։ 1983 թվականի հունվարին նա ամուսնացել է իր 10 տարվա զուգընկերոջ՝ Փիթեր Զիմրոթի հետ։ Նրանք որդեգրել են 1983 թվականի փետրվարին ծնված Աբրահամին։ Զիմրոթը մահացել է 2021 թվականի նոյեմբերի 8-ին։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Երկրորդ պլանի լավագույն դերասան Օսկարի մրցանակակիրներ
Կատեգորիա:Թատրոնի դերասաններ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Բրյուս Բրանիտ

**Բրյուս Բրանիտ** (), ամերիկացի կինոռեժիսոր, համակարգչային գրաֆիկայի և վիզուալ էֆեկտների ստեղծման մեծ փորձ ունեցող անձնավորություն։ Առաջադրվել է ութ անգամ «Էմմի» մրցանակի՝ ակնառու վիզուալ էֆեկտների համար։ Նրան է պատկանում Կանզաս Սիթիում գործող Branit VFX ընկերությունը, որը տեսողական էֆեկտներ է արտադրում հեռուստատեսության, ֆիլմերի և գովազդների համար։

## Մանկություն, կրթություն
Ծնվել է 1967 թվականի հուլիսի 10-ին։ Կանզասի համալսարանում սովորել է արդյունաբերական դիզայն։

1995 թվականին Միսսուրի նահանգի Կանզաս Սիթիից տեղափոխվել է Լոս Անջելես։ 2004 թվականին նա վերադարձավ Կանզաս Սիթի։

## Հայտնի աշխատանքները
Բրանիտը հայտնի է «405» կարճամետրաժ ֆիլմի վրա իր աշխատանքով (2000 թվական)։ Ջերեմի Հանթի մասնակցությամբ երեք րոպեանոց ֆիլմը ցույց է տալիս, որ McDonnell Douglas DC-10-ը հաջողությամբ վթարային վայրէջք է կատարում Լոս Անջելեսի ճանապարհներից մեկում։

2007 թվականին Բրանիտը թողարկեց World Builder-ը՝ հուզիչ կարճամետրաժ ֆիլմ, որը ցույց է տալիս ապագա համակարգչային ինտերֆեյսը կոմայի մեջ պառկած կնոջ համար հոլոգրաֆիկ աշխարհ ստեղծելու համար։ Այս տեսահոլովակը մի քանի մրցանակների է արժանացել KC Filmmakers Jubilee-ում, Ինդիանապոլիսի միջազգային փառատոնում և Indy Shorts Fest-ում։

## Անձնական կյանք
Բրանիտը կնոջ և որդու հետ ապրում է Կանզաս Սիթիի մոտ։

## Պարգևներ և անվանակարգեր

## Ընտրված կինեմատոգրաֆիա
* Վայրի արևմուտքի աշխարհը / Westworld (2018-2020)
* Արդար Ջեմսթոունները / The Righteous Gemstones (2019)
* 11.22.63 / 11.22.63 (2016)
* Հավատ / Believe (2014)
* Համարյա թե մարդ / Almost Human (2014)
* Խորաթափանցություն / Person of Interest (2011-2013)
* Հեղափոխություն / Revolution (2012-2013)
* Կրծած եղունգներ / Nailbiter (2013)
* Եզր / Fringe (2010-2013)
* Ալկատրաս / Alcatraz (2012)
* Ծածկույթի տակ / Undercovers (2012)
* Ամբողջ ծանրության / Breaking Bad (2010-2011)
* Փախուստի աշխատանք / Outsourced (2010-2011)
* Հավայան 5.0 / Hawaii Five-0 (2010-2011)
* Հիշիր, ինչ է լինելու / FlashForward (2010)
* Մահացած է կանչով / Pushing Daisies (2008-2009)
* Եղբայրներ և քույրեր / Brothers & Sisters (2007, 2009)
* Կորուսյալները / Lost (2006, 2008-2009)
* Լուսնի լույս / Moonlight (2007)
* Ուրվական մրցարշավորդը / Ghost Rider (2007)
* Մակերես / Surface (2006)
* Քինգ-Քոնգ / King Kong (2005)
* Օպերացիա «Սերենեթի» / Serenity (2005)
* Շարքբոյի և լավայի արկածները / The Adventures of Sharkboy and Lavagirl in 3-D (2005)
* Մեղքերի քաղաք / Sin City (2005)
* Կեղտոտ ամոթ / A Dirty Shame (2004)
* Աստղային ճանապարհ՝ Էնտերպրայզ / Star Trek: Enterprise (2003)
* Կունգ-Պո։ Վազիր բռունցքի մեջ / Kung Pow! Enter the Fist (2002)
* Աստղային ճանապարհ՝ Վոյաջեր / Star Trek: Voyager (1996-2001)
* Անծանոթ տոմս / Bounce (2000)
* 405 / 405 (2000)
* G-Saviour / G-Saviour (1999)
* Աստղային ճանապարհ։ Խորը տիեզերք 9 / Star Trek: Deep Space Nine (1997-1999)
* Մալիբուի փրկիչները / Baywatch (1998)
* Սատանայի փաստաբանը / The Devil’s Advocate (1997)
* Ձվադրում / Spawn (1997)
* Տիտանիկ / Titanic (1996)
* Սահողները / Sliders (1995)

## Ծանոթագրություններ

## Արտաքին հղումներ
* Branit VFX

Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի վիպասաններ
Կատեգորիա:Ամերիկացի ֆանտաստ գրողներ
Զոդիակ (Marvel Comics)

**Զոդիակ** (*Zodiac*), Marvel Comics հրատարակչության ամերիկյան կոմիքսների կերպարների տարբեր խմբերի անվանում։

## Հրապարակման պատմություն
Զոդիակի առաջին տարբերակը բաղկացած էր այն կերպարներից, որոնք հայտնվել էին *The Avengers* #72 կոմիքսում (1970 թվականի հունվարին) և ստեղծվել էին Ռոյ Թոմասի և Սել Բյուսեմոյի կողմից։

Զոդիակի երկրորդ տարբերակը, որը բաղկացած էր անդրոիդներից, առաջին անգամ  *The Defenders* #49 կոմիքսում (1977 հուլիսի) և ստեղծվել է Դևիդ Էնտոնի Կրաֆտի և Կիտ Գիֆֆենոմի կողմից։

Զոդիակի երրորդ  տարբերակը, որը բաղկացած է մարդկանցից, առաջին անգամ հայտնվել են *Alpha Flight*-ի երկրորդ հատորում և ստեղծվել է Սթիվեն Տ․ Սիմգլի, Սքոթ Կլարկի և Քրիս Կարլսոնի կողմից։

Զոդիակի Չորրորդ տարբերակը դեբյուտել է *New Warriors* vol. 4 #4-5-ում (2007 թվականի նոյեմբեր-դեկտեմբեր) և ստեղծվել է Քևին Գրևյեի և Ջո Կարամանի կողմից։

Զոդիակի հինգերորդ տարբերակն առաջին անգամ հայտնվել է *Avengers Assemble* vol. 2 #1-ում և ստեղծվել է Բրայան Մայքլ Բենդիսի և Մարկ Բագլիի կողմից։

## Այլընտրանքային տարբերակներ
### Ultimate Marvel
Ultimate Marvel  Կինգպին և Միստերիո տիեզերքում որսում էին Զոդիակի Բանալուն։

## Կոմիքսներից դուրս
### Հեռուստատեսություն

* Զոդիակը հայտնվում է «Վրիժառուներ. Միշտ միասին» մուլտսերիալում (1999 թվական)։ Խումբը բաղկացած է այլմոլորակայիններից, որոնց կերպարները հիմնված են Ցլի գլխավորությամբ անվանակից կենդանիների վրա, և ձգտում են ստանալ Զոդիակայի Բանալին։
* Զոդիակը հայտնվում է «Երկաթե մարդ» անիմեում (2010 թվական) և իրենից ներկայացնում է ահաբեկչական կազմակերպություն՝ կապված Նորարար մեխանիկայի գործակալության հետ, ինչը թույլ է տալիս նրանց օգտագործել նորարար տեխնոլոգիաներ՝ հիմնված իրենց աստղագիտական ​​խորհրդանիշների վրա՝ Կարիճ, Խեցգետին, Ջրհոս և Աղեղնավոր ոճի ռոբոտներ, ինչպես նաև էներգետիկ զենքեր և մտքի կառավարման տեխնոլոգիաներ։
* Զոդիակը հայտնվում է «Կատարելագործված Սարդ-Մարդը» մուլտսերալում (2012 թվական)։ Խումբը գլխավորում է Մաքս Ֆյուրին/Կարիճը, այն բաղկացած է հետիոտններից, որոնք օգտագործում են Ցուլի, Խոյի և Առյուծի կերպարները, որոնք դիմակներ են կրում իրենց աստղագիտական ​​խորհրդանիշների համաձայն։

## Քննադատություն
*Comic Book Resources* Զոդիակըը զբաղեցրել է 8-րդ տեղը «Վրիժառուների 10 լավագույն չարագործների» շարքում։ *Screen Rant-*ի կողմից Զոդիակը նույնպես զբաղեցրել է 6-րդ տեղը «Լուսնի ասպետ-ի 15 ամենահզոր թշնամիների» շարքում։

## Ծանոթագրություններ

## Հղումներ
* Զոդիակ Marvel.com-ում
* [Զոդիակ](https://marvel.fandom.com/wiki/Zodiac_Cartel_(Earth-616)) Marvel Database-ում
Մարս-2ՄՎ-3 համար 1

**Մարս-2ՄՎ-3 համար 1** (, կամ՝ **Марс 1962B**, **Sputnik 24**), խորհրդային ավտոմատ միջմոլորակային կայան, որը նախատեսված էր Մարսի հետազոտություններ իրականացնելու և վայրէջք կատարել մոլորակի վրա։ Խորհրդային Միության Մարս ծրագրի շրջանակներում արձակված հինգերորդ կայանը։ Կայանը կառուցվել է 2ՄՎ միջմոլորակային կայանների հենքի վրա։ Կրող հրթիռի հետ կապված խնդրի պատճառով այն չկարողացավ հեռանալ Երկրի ցածր ուղեծրից, և հետագայում մտավ մթնոլորտի խիտ հատվածներ և այրվեց։

## Արձակում
Կայանը արձակվել է Բայկոնուր տիեզերակայանից 1962 թվականի նոյեմբերի 4-ին ժամը 15:35:15-ին, արձակման համար օգտագործվեց Մոլնիա կրող հրթիռ։ Թռիչքի մոտ 260 վայրկյանին օքսիդացնողի ճնշման համակարգը խափանվեց, ինչի հետևանքով առաջացավ էլեկտրական սնուցման գծերի և տուրբոպոմպի ներսում կավիտացիա։ Նույն խնդիրը առաջացավ երեսուներկու վայրկյան անց շարժիչի սնուցման գծերում։

Հրթիռի ստորին աստիճանները գործեցին ինչպես նախատեսված էր, դուրս բվերելով կայանը և արագացուցիչ բլոկը Երկրի ցածր ուղեծիր։ Երբ արագացուցիչ բլոկը գործարկվեց, տուրբոպոմպից արտահոսած քսանյութը բռնկվեց և հրթիռի հիմնական շարժիչը պայթեց։ Կայանի և արագացուցիչ բլոկի ընդհանուր առմամբ 22 բեկորներ են գրանցվել, որոնք այրվել են մթնոլորտում 1962 թվականի հոկտեմբերի 29-ից մինչև 1963 թվականի փետրվարի 26-ը։ Թեև հրթիռի ստորին աստիճանները դեռևս կարող էին կայանը և արագացուցիչ բլոկը դուրս բերել Երկրի ցածր ուղեծիր, առաջացած վիբրացիան որը ծագել էր կավիտացիայի խնդրի պատճառով, հանգեցրին էլեկտրական համակարգում ապահովիչի անջատում։ Դա կանխեց արագացուցիչ բլոկի շարժիչի մեկնարկումը՝ թողնելով կայանը կայանման ուղեծրում։ Հաջորդ օրը այն սկսեց իջնել ուղեծրից։ Կայանի որոշ բեկորներ մնացին ուղեծրում մինչև դեկտեմբերի 27-ը, իսկ վերին աստիճանի շարժիչի հարթակը մնաց ուղեծրում մինչև 1963 թվականի հունվարի 19-ը։

## Տես նաև
* Մարս ծրագիր

## Ծանոթագրություններ

Կատեգորիա:1962 հիմնադրումներ
Կատեգորիա:Առաքելություններ դեպի Մարս
Կատեգորիա:Ավտոմատ միջմոլորակային կայաններ
Կատեգորիա:Մարս ծրագիր
Կատեգորիա:Մարս մոլորակ
Քլաբ սենդվիչ

**Քլաբ սենդվիչ** (), սենդվիչ, որը պատրաստվում է հացից (սովորաբար տապակած), կտրատված եփված թռչնամսից, խոզապուխտից կամ խորոված բեկոնից, հազարից, լոլիկից և մայոնեզից։ Սենդվիչը հաճախ կտրատվում է երկու կամ չորս մասերի և ֆիքսվում է կոկտեյլի ձողերով։ Ժամանակակից տարբերակները հաճախ բաղկացած են երկու շերտից, որոնք բաժանված են հացի լրացուցիչ շերտով։

## Պատմություն
Սենդվիչի մասին ամենավաղ հիշատակումը, 1889 թվականի նոյեմբերի 18-ին «The Evening World»-ում հրապարակված հոդվածն է, որը վերնագրված է եղել «Դու դեռ չես փորձե՞լ «Union Club» սենդվիչը»։ Քլաբ սենդվիչը պատրաստված է հացի երկու տապակած կտորներից, մի շերտ հնդկահավի կամ հավի միս և խոզապուխտ։ Սենդվիչը մատուցվում է տաք վիճակում։ Մի քանի այլ վաղ հիշատակումներ նույնպես սենդվիչի ստեղծումը վերագրում են «Union Club»-ի խոհարարին։

Այլ աղբյուրներ ասում են, որ քլաբ–սենդվիչի ծագումը հակասական է։ Մեկ այլ տեսություն վկայում է, որ քլաբ–սենդվիչը հայտնագործվել է 19-րդ դարի վերջին Սարատոգա Սփրինգսում (Նյու Յորք) խաղային ակումբում։

Սենդվիչը հայտնվել է ԱՄՆ-ի ռեստորանների ճաշացանկում դեռ 1899 թվականին։ Սենդվիչի մասին ամենավաղ հիշատակումը կա Ռեյ Կարդելլայի 1903 թվականի «Երգչախմբային զրույցներ» գրքում։ Ի սկզբանե քլաբ–սենդվիչները բաղկացած էին հավի կտորներից, սակայն ժամանակի ընթացքում հնդկահավով տարբերակն ավելի տարածված դարձավ։

1897 թվականի բաղադրատոմսում  հավի միսն ու խոզապուխտը բաժանվում են ոչ թե մի կտոր հացով, այլ հազարի տերեւով։

## Բաղադրիչներ
մինի|Քլաբ սենդվիչ
Ինչպես BLT սենդվիչի դեպքում (անգլիական բեկոն, հազար, լոլիկ), ստանդարտ տարբերակը ևս ներառում է տապակած սպիտակ հաց, ինչպես նաև այսբերգ աղցան, բեկոն և լոլիկ։ Սենդվիչն ավանդաբար համեմվում է մայոնեզով։

Սենդվիչը սովորաբար մատուցվում է կաղամբի աղցանով կամ կարտոֆիլով աղցանով, հաճախ զարդարվում է թթու վարունգով։ Հացի, բեկոնի և սոուսի մեջ ճարպերի և ածխաջրերի բարձր պարունակության պատճառով քլաբ–սենդվիչները դիտարկվում է որպես անառողջ սնունդ։ 2000թ.-ին «Burger King»-ը քննադատության էր ենթարկվել բաղադիչների համար, որոնք պարունակում էին 700 կալորիա,որից 44 գրամ ճարպ  և 1300 միլիգրամ նատրիում,ինչպես նաև տրանս ճարպեր։

## Ծանոթագրություններ

Կատեգորիա:Ամերիկյան խոհանոց
Կատեգորիա:Արագ սննդի ցանցեր
Կատեգորիա:Արագ սնունդ
Կատեգորիա:Ուտեստներ այբբենական կարգով
Կատեգորիա:Ուտեստներ ըստ պատրաստման ձևի
Կատեգորիա:Ուտեստներ խոզի մսից
Մ-69 (կայան)

thumb|200px|Մ-69 կայան
**Մարս-69**, կամ **Մ-69**, կամ **2Մ** Մարս մոլորակների ուսումնասիրության համար նախատեսված երկու խորհրդային միջմոլորակային կայանների կառուցվածքի նշանակում։ 

Մշակումն իրականացվել է Լավոչկինի միավորումում հիմնվելով «Լունա Ե-8» իջեցվող սարքի վրա, որը կիրառվել էր Լունա 15-24 առաքելություններում։

Այս երկու առաքելությունները Մարսի ուղեծրակայանի առաջին փորձերն էին։ Սակայն երկու կայաններն էլ վթարվեցին արձակուների ժամանակ 1969 թվականի սկզբին։

Մ-69 կայանների վթարներից հետո Լավոչկինի միավորումում շարունակվեց կայանների հենքի նախագծումը 1971 թվականին Մարսի վրա վայրէջք կատարելու համար։ Այս նախագիծը կոչվեց Մ-71, որը իր հերթին հանդիսացավ 4ՄՎ հենքի առաջին տարբերակը։

## Նախագծում և արձակում
1967 թվականի հոկտեմբերին Վեներա-4-ի հաջող վայրէջքից հետո Լավոչկինի միավորումը սկսեց աշխատել Մարսի մակերևույթին կայան իջեցնելու և մոլորակի ուղեծրակայանի նախագծի վրա։ Հնարավորություն ունենալով օգտագործել նոր Պրոտոն կրող հրթիռը իրական հնարավորություն ստեղծվեց շրջանցելու ՆԱՍԱ-ի պլանավորվող Մարիներ-6 և 7 կայաններին, 1969 թվականի Մարսի մեկնարկի պատուհանում։ Ստեղծվեց Մ-69 նախագիծը, որում կիրառվեց Ե-8 իջեցվող սարքը։ Հետագայում Իջեցվող սարքը չեղարկվեց, ժամանակի սղության պատճառով։

Առաջին կայանը արձակվեց 1969 թվականի մարտի 27-ին՝ «Մարս-69Ա» (2Մ համար 521)։ Չնայած կրող հրթիռի առաջին երկու աստիճանները հաջողությամբ աշխատեցին, երրորդ փուլը վթարվեց, և կայանը կործանվեց Ալթայի լեռներում։

Երկրորդ և վերջին կայանը արձակվեց 1969 թվականի ապրիլի 2-ին՝ «Մարս-69Բ» (2Մ համար 522)։ Արձակման ժամանակ կրող հրթիռի առաջին աստիճանից ծուխ երևաց, և մինչ հրթիռի դեպի արևմուտք թեքվելը այն վթարի ենթարկվեց տիեզերակայանում։

## Տես նաև
* Մարս ծրագիր
* ԽՍՀՄ տիեզերական ծրագիր
* 2ՄՎ

## Ծանոթագրություններ

## Արտաքին հղումներ

Կատեգորիա:Մարսի հետախուզում
Էլիզաբեթ Հասելբեկ

**Էլիզաբեթ Հասելբեկ** (), ծնվել է ԱՄՆ-ի Ռոդ Այլենդ նահանգի Քրենսթոն քաղաքում և հետագայում դարձել է ամերիկյան հեռուստատեսային դեմք։

## Կարիերան
Էլիզաբեթ Հասելբեկը սովորել է Բոստոնի քոլեջում և եղել է սոֆթբոլի թիմի ավագ։ Իր հեռուստատեսային կարիերան սկսել է 2001 թվականին՝ մասնակցելով «Survivor: Australia» ռեալիթի շոուին։ 2003-ից 2013 թվականներին նա վարում էր The View թոք-շոուն ABC հեռուստաալիքով։ 2009 թվականին նա հեռուստաեթերի չորս այլ հաղորդավարների հետ կիսեց Daytime Emmy մրցանակը։

## Անձնական կյանք
2002 թվականի հուլիսի 6-ին Էլիզաբեթն ամուսնացավ Թիմոթի Թոմաս Հասելբեկի հետ։ Ամուսնական կյանքի ընթացքում զույգը ունեցավ երեք երեխա` մեկ աղջիկ և երկու տղա՝ Գրեյս Էլիզաբեթ Հասելբեկը (ծնված 04/06/2005), Թեյլոր Թոմաս Հասելբեկը (ծնված 11/09/2007) և Իսայա Թիմոթի Հասելբեկը (ծնված 08/09/2009)։

Էլիզաբեթ Հասելբեկը տառապում է  Ցելիակիա աուտոիմուն հիվանդությամբ։

## Ծանոթագրություններ

Կատեգորիա:21-րդ դարի ամերիկացիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի հաղորդավարներ
Կատեգորիա:Ամերիկացի հեռուստատեսային դեմքեր
Կատեգորիա:Ապրող անձինք
Կատեգորիա:Ամերիկացի լրագրողներ
Կիտրոն (կարճ պատմվածք)

**Կիտրոն** ( ճապ. ՝ 檸檬, «Ռեմոն»), ճապոնացի գրող Մոտոջիրո Կաջիի պատմվածքների ժողովածուն։ «Կիտրոնը» գրվել է 1924 թվականին և հրատարակվել է որպես Կաջիի առաջին դոջինշի։ Դա 28 էջանոց ձեռագործ գիրք էր։ Այն գունավոր տպագրություն ունի՝ մի քանի բարձրորակ սև-սպիտակ լուսանկարներով։ Շապիկն առջևի մասում ուներ ամբողջական գունավոր լուսանկար։

«Կիտրոնը» Կաջիիի այն քիչ գործերից է, որ թարգմանվել է անգլերեն։ Թեև նա իր կարճ կյանքի ընթացքում համեմատաբար անհայտ գրող էր, ով տպագրվում էր մի քանի գրական ամսագրերում, Կաջիի բանաստեղծական պատմվածքներն այսօր Ճապոնիայում ճանաչվում են որպես գլուխգործոցներ։ «Կիտրոն» համանուն պատմվածքը հայտնի է որպես նրա ներկայացուցչական ստեղծագործություն։

## Սյուժե
Հիվանդ թոքեր ունեցող հերոսին անընդհատ տանջում է մի տարօրինակ տագնապ։ Նա կորցրել է իր հետաքրքրությունը Մարուզեն գրենական պիտույքների խանութի, երաժշտության և պոեզիայի նկատմամբ, որոնցով նախկինում հետաքրքրված էր։ Նա միայն շարունակ աննպատակ շրջում է Կիոտոյում։

Նման օրերից մի օր նա այցելում է մի մրգերի խանութ, որն իրեն դուր էր գալիս։ Խանությում կողք կողքի շարված էին հազվագյուտ կիտրոններ։ Նա գնում է կիտրոններից մեկը. մրգի սառնությունը նրա ձեռքին իսկը տեղին էր։ Դրանից հետո նա մի տեսակ վատ է զգում, թեև մտել էր իր սիրելի Մարուզենի խանութում, և սկսում է անհարմար զգալ։

Նա անսահման անբավարարություն է զգում, թեև նայում էր սովորական նկարների ալբոմների վրա, որոնք նախկինում նրան դուր էին գալիս։ Նա կիտրոնը դնում է պատկերազարդումների կույտի վրա։ Այդ պահին նա պատկերացնում է, որ կիտրոնն իր ձեռքերում դանդաղ գործողության մի ռումբ է, իսկ արվեստի գործերը դուրս են թռչում «Մարուզեն» խանութից։ Նրան դուր է գալիս լիմոնը որպես դանդաղ գործողության ռումբ պայթեցնելու գաղափարը։

Նա գոհ է մնում այն ամենից, ինչ արել էր իր կյանքի ավարտին։

**Մեկնաբանություն**

Այս կարճ պատմությունը նկարագրում է հիվանդ մարդու զգացողությունները և այն չար հույզերը, որոնք ունենում է յուրաքանչյուր մարդ։ Կաջիին գրել է բազմաթիվ այլ գործեր, որոնց գլխավոր հերոսը թոքերի հիվանդությամբ է տառապել, քանի որ հեղինակն ինքը տառապել է տուբերկուլյոզով։ Նրա կյանքը պայքար էր աղքատության ու հիվանդության դեմ։

«Մարուզեն» խանութն այդ ժամանակ դեռ գտնվել է Կիոտոյում։ *Կիտրոնի* հրապարակումից հետո, ասվում է, որ մարդիկ անվերջ շարունակել են կիտրոն թողնել Կիոտոյի «Մարուզեն» խանութում, որը սակայն փակվել է 2005 թվականի հոկտեմբերին։

## Ծանոթագրություններ

## Արտաքին հղումներ
* «Լիմոն»-ի տեքստն ամբողջությամբ.  (Aozora Bunko 青空文庫)
* «Lemon»-ի անգլերեն թարգմանությունը

Կատեգորիա:1925 պատմվածքներ
Կատեգորիա:Բնօրինակում անաղբյուր հոդվածներ
Կատեգորիա:Ճապոնական ստեղծագործություններ
Մարս-2Մ համար 521

**Մարս-2Մ համար 521** (, կամ՝ **Марс 1969A**, **Mars M-69 No.521**), խորհրդային ավտոմատ միջմոլորակային կայան, որը նախատեսված էր Մարսի ուղեծիր դուրս գալու համար։ Կայանը ուներ երեք տեսախցիկներ, որոնց պատկերը նախատեսված էր ուղարկել երկիր որպես հեռուստատեսային ազդանշան։ Կայանի վրա տեղադրված էին նաև ռադիոմետր, մի շարք սպեկտրոմետրեր և Մարսի մթնոլորտում ջրի գոլորշիները հայտնաբերելու համար նախատեսված գործիք։ Խորհրդային Միության Մարս ծրագրի շրջանակներում արձակված հերթական կայանը։ Կայանը կառուցվել է 2Մ միջմոլորակային կայանների հենքի վրա։ Կրող հրթիռի հետ կապված խնդրի պատճառով այն կործանվեց Ալթայի լեռներում։

## Արձակում
Կայանը արձակվել է Բայկոնուր տիեզերակայանից 1969 թվականի մարտի 27-ին ժամը 10:40:45-ին, արձակման համար օգտագործվեց Պրոտոն կրող հրթիռ։ Հրթիռի առաջին երկու աստիճանները գործեցին ինչպես նախատեսված էր, սակայն երրորդ աստիճանի շարժիչը չմեկնարկեց, և հրթիռը պայթեց։ Երրորդ աստիճանի մնացորդները և կայանը վայր են ընկել Ալթայի լեռներում։ 

Քննությունը պարզել է, որ երրորդ փուլի օքսիդիչ տուրբոպոմպի ռոտորն է առաջացրել հրդեհ, ինչը հանգեցրել է շարժիչի պայթյունի։

## Տես նաև
* Մարս ծրագիր

## Ծանոթագրություններ

## Արտաքին հղումներ
* Cornell University's Mars Missions page
* The Soviet Mars program, Professor Chris Mihos, Case Western Reserve University

Կատեգորիա:1969 հիմնադրումներ
Կատեգորիա:Առաքելություններ դեպի Մարս
Կատեգորիա:Ավտոմատ միջմոլորակային կայաններ
Կատեգորիա:Մարս ծրագիր
Կատեգորիա:Մարս մոլորակ
Թոմ Բրենդս

աջից|մինի|120x120փքս| Այովա Հոուքայզի խաղացող
**Թոմաս Նելսոն** **«Թոմ»** **Բրենդս, II** (. ),  ամերիկացի ազատոճային ըմբիշ։ 1996 թվականին Ատլանտայում անցկացված ամառային օլիմպիական խաղերի չեմպիոն մինչև կիլոգրամ 62 քաշային կարգում։ 1993 թվականի աշխարհի առաջնության  չեմպիոն։ 1995 թվականի համաամերիկյան խաղերի հաղթող։ Աշխարհի գավաթի 1994 և 1995 թվականների խաղարկությունների հաղթող։

Հանդես է եկել նախ՝ Շելդոնի ավագ դպրոցի / Sheldon High School, ապա՝ Այովայի համալսարանի թիմերում։ Չորս անգամ հռչակվել է համաամերիկյան (1989 - 1992 թթ.), երեք անգամ՝  NCAA Division I-ի (1990, 1991 և 1992 թվականներին) չեմպիոն։ 1992 թվականին նրան է շնորհվել Outstanding Wrestler/Ականավոր ըմբիշ տիտղոսը։ Երեք անգամ հաղթել է այսպես կոչված՝ Մեծ տասնյակի առաջնու թյուններում (1989, 1991-1992)։ Ակտիվ սպորտին հրաժեշտ տալուց հետո դարձել է Այովա Հոուքայզի, որոշ տարիներ՝ նաև ԱՄՆ-ի ազատ ոճի ըմբշամարտի հավաքականի մարզիչ  և այդ ասպարեզում նույնպես նվաճումների հասել, քանիցս ճանաչվել տարվա լավագույն մարզիչ։

2001 թվականին Թոմ Բրենդսը ներառվել է Այովա նահանգի մարզական ըմբշամարտության փառքի սրահում, 2002 թվականին էլ՝ ԱՄՆ-ի մարզական ըմբշամարտության ազգային փառքի սրահում։

Նրա երկվորյակ եղբայրը ՝ Թերրի Բրենդսը, նույնպես ազատոճային ըմբիշ էր, հանդես է եկել մեկ աստիճանով ցածր քաշային կատրգում, 2000 թվականին Սիդնեյում անցկացված օլիմպիական խաղերում դարձել է բրոնզե մեդալակիր։ Երկու եղբայրներին էլ մարզել է ամերիկացի ազատոճային ճանաչված ընբիշ և մարզիչ, 1972 թվականի ամառային օլիմպիական խաղերի չեմպիոն Դեն Գեյբլը։

## Ծանոթագրություններ

## Մատենագրություն
* 
* Tom Brands na Unitedwrestling.com
* Kariera na Washingtonpost.com
* 

## Արտաքին հղումներ
* Player Bio 
* Tom Brands' Web site 
* Article on Tom & Terry (Sports Illustrated)
* Tom Brands Highlights
*Brands at the New York Times
*Tom Brands Rokfin Channel

Կատեգորիա:1968 ծնունդներ
Կատեգորիա:Ամերիկացի ըմբշամարտիկներ
Կատեգորիա:Ամերիկացի օլիմպիական չեմպիոններ
Կատեգորիա:Այովայի համալսարանի շրջանավարտներ
Կատեգորիա:Օմահա քաղաքում ծնվածներ
Սխալներ արվել են (բայց ոչ իմ կողմից)

**Սխալներ արվել են (բայց ոչ իմ կողմից)** (), սոցիալական հոգեբաններ Քերոլ Թավրիսի և Էլիոթ Արոնսոնի գիտահանրամատչելի գիրքը, որն առաջին անգամ հրատարակվել է 2007 թվականին։ Հեղինակները քննարկում են այնպիսի թեմաներ, ինչպիսիք են կոգնիտիվ դիսոնանսը, հաստատման կողմնակալությունը և այլ կոգնիտիվ աղավաղումները։ Նրանք օգտագործում են այդ հոգեբանական տեսությունները՝ ցույց տալու համար, թե ինչպես են վիրավորական գործողությունների մեղավորները (և զոհերը) արդարացնում և ռացիոնալացնում իրենց վարքը։ Գիրքը նկարագրում է գործողության և ինքնախաբեության միջև դրական հետադարձ կապը։

## Հիշատակված թեմաներ և մարդիկ
*Դատաստանի օրվա պաշտամունքը, որը նկարագրված է «Երբ մարգարեությունը ձախողվում է» գրքում։
*MMR պատվաստանյութի շուրջ հակասություններ և Էնդրյու Ուեյքֆիլդ։
*Հակամարտության սրում ամուսնության և միջխմբային հարաբերությունների մեջ։
*Մանկապարտեզում սեռական բռնության հիստերիա, այլմոլորակայինների առևանգման մասին հիշողություններ և կեղծ հիշողության համախտանիշ։
*Ալ Կամպանիսի և Մել Գիբսոնի հայտարարությունները, որոնք արդարացնում են ռասիզմը։
*Ինքնակենսագրական հիշողության կոնֆաբուլացիա։
*Կեղծ վստահություն պսևդոգիտության մեջ։
*Ինքնարդարացում և հետաքրքրությունների կոնֆլիկտ բժշկության և քաղաքականության մեջ։
*Ջորջ Բուշ և Իրաքի պատերազմ։
*Ագրեսիայի, պատերազմի և խոշտանգումների արդարացում։
*Քրեական հարցաքննություն, Ռեյդի պսևդոգիտական տեխնիկա և կեղծ խոստովանություններ։
*Դատական գործընթացներ, մահապատիժ, սուտ վկայություն ոստիկանությանը և դատական սխալ։
*Օփրա Ուինֆրին և նրա մասնակցությունը Ջեյմս Ֆրեյի մասին վեճին։
*Քերոլ Դուեքի հետազոտությունը սխալների և սովորելու մասին։

## Արձագանք
Փիլիսոփա Դանիելե Պրոչիդան գիրքը բնութագրել է որպես «չափազանց հետաքրքրաշարժ և ինտելեկտուալ գիրք» և «իսկապես ուսանելի ներդրում մարդկային բնության ուսումնասիրության մեջ», բայց նաև քննադատել է գրքի ոչ ֆորմալ ոճը և երբեմն հնացած ենթադրությունները։

Մայքլ Շերմերը Scientific American ամսագրում գրել է, որ Թավրիսը և Արոնսոնը փայլուն կերպով բացահայտում են իռացիոնալ վարքի հիմքում ընկած սխալ պատկերացումները։

Գրախոսություն O, The Oprah Magazine ամսագրում բարձր է գնահատել գիրքը «իր տրամադրած գիտական ապացույցների և դրա աշխարհիկ, առողջ բանականության հմայքի համար»։

The Guardian թերթի ակնարկը գիրքը նկարագրում է որպես «գերազանց» և առաջարկում է, որ «Եթե սխալներ են արվել, հիշողությունը օգնում է մեզ հիշել, որ դրանք արվել են ուրիշի կողմից» մեջբերումը տպագրվի ինքնակենսագրություններում և քաղաքական հուշերում՝ որպես նախազգուշացում հանրությանը։ Բրիտանացի կատակերգու և գրող Ալեքսեյ Սեյլը գիրքն անվանել է իր վեց ֆավորիտներից մեկը՝ խորհուրդ տալով այն որպես «անսահման հետաքրքրաշարժ, եթե դուք հետաքրքրված եք քաղաքականությամբ»։

## Ծանոթագրություններ

## Արտաքին հղումներ
* Archive of Carol Tavris' Գրքի պաշտոնական կայք
* "Why It's Hard to Admit to Being Wrong" Հարցազրույց Էլիոթ Արոնսոնի հետ National Public Radio-ում, 2007 թվականի հուլիսի 20- հաղորդում
* Point of Inquiry հարցազրույց Քերոլ Թավրիսի հետ գրքի մասին (փոդքաստ) 2007 թվականի օգոստոսի 3-ին

Կատեգորիա:2007 ոչ գեղարվեստական գրքեր
Կատեգորիա:Անգլերեն գրքեր
Կատեգորիա:Գիտահանրամատչելի գրքեր
Կատեգորիա:Կոգնիտիվ խախտումներ
Բանջարաներ

մինի|233x233փքս| Բանջարա կին Բանգալորում

մինի|Պարող բանջարաներ
**Բանջարաներ**, լ**ամբանի**, լ**ամանի** - հնդկական կիսաքոչվոր ժողովուրդ, որը ծագում է Ռաջաստանից, բայց ներկայումս հիմնականում բնակվում է Կենտրոնական և Հարավային Հնդկաստանի տարածքում ( Անդհրա Պրադեշ, Կառնատակա և Մահարաշտրա նահանգներ)։ Նրանց մոտ 50%-ը խոսում է իրենց բնօրինակ՝  լամբադի լեզվով, որը կապված է Ռաջաստանիի հետ։ Նրանք նաև խոսում են իրենց բնակության վայրերում գործածվող թելուգու, կաննադա և մարաթհի լեզուներով։ Ավանդաբար զբաղվում են առևտրով և մանր արհեստներով։ Նրանք պահպանում են իրենց հստակ ավանդույթները, հատկապես պարերը։ Կանայք առանձնանում են հարուստ զարդարված ու գունեղ տարազներով։  Կիսաքոչվորական ապրելակերպի պատճառով նրանց հաճախ անվանում են հնդկական գնչուներ։ 1981 թվականին նրանք առաջին անգամ մասնակցեցին Գյոթինգենում անցկացված գնչուների կոնգրեսին, թեև լեզվական մեծ տարբերությունների պատճառով չեն դասակարգվում որպես գնչուներ՝ խիստ իմաստով։ Աշխարհում նրանց թիվը 2015 թվականի դրությամբ գնահատվում էր 707 400, ըստ որոշ աղբյուրների էլ՝  մոտ 40 միլիոն։

## Ծանոթագրություններ

## Գրականություն
* 
*
*
*
*
*

## Արտաքին հղումներ
*
* Ջոշուա նախագիծ
* Չենայի թանգարան
* Biomedcentral

Կատեգորիա:Հնդկաստանի ազգեր
Չո Գիչոն

**Չո Գիչոն** (, նաև **Չո Գի Չոն**, **Թյո Գիչեն**, **Թի Գիչեն**, **Թյո Գի Չեն**, ), կորեացի բանաստեղծ։

## Կենսագրություն
### Վաղ տարիներ
Չո Գիչոնը ծնվել է 1913 թվականի նոյեմբերի 6-ին Յուեդուգու գյուղում՝ Նիկոլսկի մոտ, աղքատ կորեական գյուղացիական ընտանիքում։  1928-1931 թվականներին սովորել է Նիկոլսկ-Ուսուրիյսկի կորեական մանկավարժական ուսումնարանում։ Այդ շրջանում անդամագրվել է կոմսոմոլին։ Չո Գիչոնը պետք է ընդունվեր Մոսկվայի պետական համալսարան, բայց Օմսկում նրան կողոպտում են կայարանում և ստիպված է լինում աշխատել կոլտնտեսությունում՝ միջոցներ կուտակելու համար։ Ընդունվել է Օմսկի համալսարան՝ ուսումնական հաստատության ռեկտոր Անատոլի Սլիվկոյի աջակցությամբ, ում հուզել է նրա ճակատագիրը։ 1933-1937 թվականներին սովորել է գրականության ֆակուլտետում, համալսարանն ավարտել է գերազանցությամբ։

Վերադարձել է Հեռավոր Արևելք և սկսել դասավանդել Կորեայի մանկավարժական դպրոցում։ Կորեացիների արտաքսման ժամանակ տեղափոխվել է Կզըլ–Օրդա (ինչպես նաև ուսումնական հաստատությունը, որտեղ Գիչոնը դասավանդում էր)։ Հաջորդ տարի կրկին փորձել է ընդունվել Մոսկվայի պետական համալսարան, բայց ձերբակալվել է Մոսկվայում և մեղադրվել օրենքը խախտելու մեջ, որը սահմանափակում էր կորեացիների ներկայությունը Կենտրոնական Ասիայում։ Վերադարձել է Կզըլ–Օրդու և դասավանդել այնտեղ մինչև 1941 թվականը։

С1942-1945 թվականներին Չո Գիչոնը ծառայել է Խորհրդային բանակում։ Գտնվում էր 25-րդ բանակի շտաբում, 1943-1945 թվականներին՝ Խաբարովսկում ԽՍՀՄ Խաղաղօվկիանոսյան նավատորմի շտաբում։

1945 թվականին Կարմիր բանակի ստորաբաժանումների հետ մտել է Կորեական թերակղզու հյուսիսային տարածք։

### Հյուսիսային Կորեայում
Ճապոնական զավթիչներից Կորեայի ազատագրումից անմիջապես հետո Չո Գիչոնը ուղարկվել է Հյուսիսային Կորեա՝ որպես ռուսաց և կորեական լեզուների գիտակ՝ սովետական մոդելով կորեական գրականություն ձևավորելու համար։ Նրա վաղ գործերը՝ «Պեկտուսան»(1947) և «Երկիր» (1946), դարձել են Հյուսիսային Կորեայի հիմնարար գրական ստեղծագործությունները։ Աշխատել է որպես թղթակից և թարգմանիչ Կարմիր բանակի կորեական «Չոսոն սինմուն» թերթում։ Թարգմանել է սովետական բանաստեղծների Մայակովսկու, Գրիբաչովի և Ջամբուլի գործերը կորեերեն

Եղել է Հյուսիսային Կորեայի գրական-գեղարվեստական Մշտական կոմիտեի անդամ։ 1951 թվականին ընտրվել է Խան Սոլ Յայի ղեկավարած կոմիտեի փոխնախագահ։ Կորեական պատերազմի ժամանակ աշխատել է «Նոդոն սինմուն» թերթում, ինչպես նաև գրել է քարոզչական բանաստեղծություններ։

Չո Գիչոնը զոհվել է 1951 թվականի հուլիսի 31-ին Փհենյանում Մակ-ի ուժերի կողմից քաղաքի ռմբակոծություններից մեկի ժամանակ։

## Ստեղծագործություն
Չո Գիչոնի հիմնական գործերը հեղափոխական կամ քնարական բնույթ են կրում։

Նրանց մեջ առանձնանում են․

* «Պեկտուսան» բանաստեղծություն՝ (1947 թվականի փետրվար) էպիկական բանաստեղծություն՝ նվիրված Պոչհոնբո քաղաքի իրադարձություններին։
* «Երկիր», «Օդային որսորդները», «Այրվող փողոցում», «Կորեացի մայրը», «Իմ բարձունքները», «Մենք կորեացի երիտասարդ ենք», «Ճոճվող», «Նստած սպիտակ քարի վրա» և այլ պոեմներ։
* «Ապստամբություն Յոսուում» բանաստեղծությունը պատմում է 1948 թվականին Յոսուում ապստամբած հարավկորեացի կոմունիստ զինվորների մասին՝ ընդդեմ Լի Սին Մանի կառավարության։
* «Մունգյոնի լեռնանցք» ռազմահայրենասիրական երգ։

## Ծանոթագրություններ

Կատեգորիա:Բանաստեղծներ այբբենական կարգով
Կատեգորիա:Նոյեմբերի 6 ծնունդներ
Սուրեն Առաքելով

**Սուրեն Յուրիի Առաքելով** (, ), հայ մաթեմատիկոս։ Առաքելովի տեսության հիմնադիրը։

## Կենսագրություն
1965 թվականից Առաքելովը հաճախել է Մոսկվայի պետական համալսարանի մաթեմատիկայի բաժին, որն ավարտել է 1971 թվականին։

1974 թվականին Առաքելովը Մոսկվայի Ստեկլովի ինստիտուտից ստացել է  գիտությունների թեկնածու կոչում՝ Իգոր Շաֆարևիչի ղեկավարությամբ։ Մինչև 1979 թվականի Գուբկինի անվան Ռուսաստանի նավթի և գազի պետական համալսարանում աշխատել է որպես կրտսեր գիտաշխատող։ Ալեքսանդր Սոլժենիցինի ազատազրկման դեմ ցույց անելու համար ձերբակալվել է տեղափոխվել է հոգեբուժարան։ Ինչից հետո դադարել է գիտությամբ զբաղվել։ 2014 թվականի դրությամբ ապրում է Մոսկվայում՝ կնոջ և երեխաների հետ։

## Առաքելովի տեսություն

Առաքելովի տեսությունը կամ Առաքելովի երկրաչափությունը Դիոֆանտի երկրաչափության մոտեցում է։ Այն կոչվել է Սուրեն Առաքելովի պատվին։ Տեսությունը կառվում է բարձր տարածություններում Դիոֆանտի հավասարումները ուսումնասիրելու համար։ Փոլ Վոյտաը օգտագործել է Առաքելովի տեսությունը Մորդելի ենթադրությունը ապացուցելու համար։ Իսկ Գերդ Ֆալթինգսը այն օգտագործել է Մորդելի ենթադրության Լանգի ընդհանրացումը ապացուցելու համար։

## Հրատարակություններ
*
*
*

## Ծանոթագրություններ

## Արտաքին հղումներ
* 

Կատեգորիա:1947 ծնունդներ
Կատեգորիա:20-րդ դարի մաթեմատիկոսներ
Կատեգորիա:Ապրող անձինք
Կատեգորիա:Խորհրդային այլախոհներ
Կատեգորիա:Խորհրդային մաթեմատիկոսներ
Կատեգորիա:Հայ մաթեմատիկոսներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ֆիզիկամաթեմատիկական գիտությունների թեկնածուներ
Սասակի Կոջիրո

**Սասակի Կոջիրո** (ճապ.՝ 佐々木 小次郎, 1584, Բիջեն, Սանյեդո, Ճապոնիա - ապրիլի 14, 1612, Սիմոնոսեկի, Յամագուտի, Ճապոնիա), սամուրայ, որը ապրել է Ճապոնիայում Էդոյի ժամանակաշրջանում։ Գանրյու սուսերամարտի ոճի հիմնադիրն է և այդ անվան շնորհիվ էլ ստացել է իր մականունը։ Ըստ լեգենդի՝ մենամարտում պարտվել է հայտնի սամուրայ Միյամոտո Մուսաշիին։ Հայտնի է նաև որպես Գանրյու Կոջիրո։

## Կենսագրություն
Սասակի Կոջիրոն ծնվել է Բիջեն նահանգի Տագավա շրջանի Ֆուկուդա կալվածքում (ներկայիս Սոեդա թաղամաս, Տագավա շրջան, Ֆուկուոկա պրեֆեկտուրա)։ Նա սովորել է կատանայով և կարճ թրերով (վակիձասի) մենամարտելու արվեստը Տոդա Սեյգենի մոտ կամ Կանեմակի Ջիզայից մոտ, ստույգ հայտնի չէ, թե ով էր նրա ուսուցիչը։ Նրա սիրելի զենքը եղել է նոդատին, որի անվանումն էր «Չորացման Ձող»՝ 90 սմ երկարությամբ, որը ստեղծել էր Բիջեն քաղաքի վարպետը՝ Նագամիցուն։

## Մենամարտ
1612 թվականին կղզում տեղի ունեցավ հանրահայտ մենամարտը Սասակի Կոջիրոյի և Միյամոտո Մուսաշիի միջև։ Կղզին այս մենամարտից հետո ստացավ Գանրյուջիմա անվանումը։ Կռվի ընթացքին վերաբերող վարկածները շատ են. հայտնի է, որ երկուսն էլ մակույկներով են մեկնել ամայի կղզի, ուստի Մուսաշին մի քանի ժամ ուշացել էր պայմանավորված ժամանակից։ Վարկածները տարբերվում են իրենց մանրամասներով։ Սակայն ճապոնական ավանդույթին համաձայն կղզին անվանակոչվել է ոչ թե պարտվողի, այլև հաղթողի անունով, ինչը չի համապատասխանում կղզու այժմյան անվանմանը։ Ամեն դեպքում, գրեթե բոլոր հեղինակները գրում են, որ Մուսաշին հաղթել է այդ մենամարտում։ Բայց ինքը՝ Մուսաշին, Կոջիրոյին ճանաչեց որպես մեծագույն սուսերամարտիկ՝ նրան անվանելով «Առաջինը արևի տակ» (ճապ.՝ 最初に太陽の下で)։

## Ծանոթագրություններ

Կատեգորիա:1584 ծնունդներ
Կատեգորիա:1612 մահեր
Կատեգորիա:Ապրիլի 14 մահեր
Կատեգորիա:Ճապոնիայում ծնվածներ
Կատեգորիա:Ճապոնիայում մահացածներ
Ուռկանով ձկնորսը

**«Ուռկանով ձկնորսը»** (), ֆրանսիացի գեղանկարիչ, իմպրեսիոնիզմի հիմնադիրներից Ֆրեդերիկ Բազիլի նկարներից։ Այս ստեղծագործությունը հեղինակը վրձնել է 1868 թվականին։ Յուղաներկով կտավի չափերն են 134 × 83 սմ։

Այսօր «Ուռկանով ձկնորսը» ստեղծագործությունը պահպանվում և ցուցադրվում է Երրորդ աշխարհի երկրների Ռաու ֆոնդում (Ցյուրիխ, Շվեյցարիա)

## Պատմություն
Գրեթե ամեն ամառ Ֆրեդերիկ Բազիլն ուղևորվում էր Ֆրանսիայի հարավ՝ Մոնպելիե, որտեղ պլեների ժամանակ մերկ բնորդներին։ Տեղի բնակիչների շրջանում տարածված էր նուդիզմը, որի դեմ պայքար էին մղում տեղի իշխանությունները։ Բազիլը կտավը սկսել է նկարել Լեզ գետի ափին՝ Մոնպելիեում և ավարտել իր արվեստանոցում, Փարիզի Կոնդամին փողոցում։

Նկարը դրական արձագանք է գտել հեղինակի հարազատների և գործընկերների շրջանում։ Հեղինակն առաջարկել է նկարը ցուցադրել 1869 թվականին կայացած Փարիզյան սալոնում, սակայն մերժվել է «անպարկեշտության և չափազանց ռեալիստական լինելու համար», իսկ «Գյուղի բնատեսարան» կտավը թույլատրվել է ժյուրիի կողմից։ Չնայած Պիեռ Բոնարի և Ալեքսանդր Կաբանելի աջակցությանը, նկարի ցուցադրության մերժումը Բազելին խորը վիշտ պատճառեց։

Նկարի մերժումից հետո հեղինակն այն կախեց իր արվեստանոցում։ Նա նույնիսկ նկարը ներառեց «Նկարչի արվեստանոցը Կոնդամին փողոցում» կտավում, որը ստեղծել է 1870 թվականին։

Ստեղծման պահից մինչև հեղինակի մահը կտավը մնացել է նրա արվեստանոցում։ 1870 թվականին նկարը դառնում է հեղինակի եղբոր՝ Մարկ Բազիլի սեփականությունը և պահվում Մոնպելիեի տանը։ 1923 թվականին նկարը ժառանգում է նկարչի եղբորորդին՝ Անդրե Բազիլը։ Հետո նկարը տնօրինել է մադամ Ռաշու-Բազիլը։ 1959-1961 թվականներին Ժան Դավրեն, ով նկարի սեփականատերն էր, իր հետ բերում է Փարիզ։ 1961 թվականի հունիսի 23-ին այն վաճառվել է և այսօր գտնվում է Երրորդ աշխարհի երկրների Ռաու ֆոնդում։

## Նկարագիր
«Ուռկանով ձկնորսը» ստեղծագործությունում հեղինակը առաջին պլանում նկարել է մկանուտ մերկ տղամարդու, որը թիկունքով է կանգնած։ Տղամարդը կանգնած է գետի ափին՝ ծառի ստվերում․ դրսում արևային պայծառ օր է։ Ձեռքին բռնել է ուռկանը և պատրաստվում է այն նետել գետը։ Տղամարդու մարմինը լարված է։ Այդ լարվածությունն էլ ավելի է ընդգծվում, երբ հետին պլանում երևում է խոտերին նստած վտիտ տղամարդը։ Այդ մարդը նման է Հռոմեական «Փուշը հանող տղան» անտիկ արձանին։ Երկու ֆիգուրներն էլ նկարված են կտրուկ ուրվագծերով, որոնք կարծես մեկուսացնում են նրանց ընդհանուր լանդշաֆտից․ մարմինների վրա չկա ուժեղ արևի լույս»։

## Ծանոթագրություններ

## Գրականություն
* 

## Արտաքին հղումներ
* 
* 
* 

Կատեգորիա:1868 նկարներ
Կատեգորիա:Մերկ տղամարդկանց պատկերով նկարներ
Կատեգորիա:Ֆրանսիայի գեղանկարչություն
Կատեգորիա:Ֆրեդերիկ Բազիլի նկարներ
Արտակարգ իրավիճակների հեռախոսահամարների ցանկ

**Արտակարգ իրավիճակների հեռախոսահամարներ**, շատ երկրներում զանգահարելով 1-1-2 (օգտագործվում է Եվրոպայում և Ասիայի որոշ մասերում) կամ 9-1-1 (օգտագործվում է Ամերիկայում) համարով հնարավոր է միանալ տեղական արտակարգ իրավիճակների ծառայություններին։ Որոշ երկրներ օգտագործում են արտակարգ իրավիճակների այլ հեռախոսահամարներ՝ երբեմն նաև կախված կոնկրետ արտակարգ իրավիճակի ծառայությունից։ Աշխարհի արտակարգ իրավիճակների ծառայությունների համարները (բայց պարտադիր չէ, որ բոլորը) թվարկված են ստորև։

[665px|thumb|none|[Հեռահաղորդակցության միջազգային միություն|ՀՄՄ-ի կողմից հաստատված արտակարգ իրավիճակների ծառայությունների երկու հեռախոսահամարների ներդնումը աշխարհում։

Implementation of the two ITU approved emergency telephone numbers in the world:

]]

## Աֆրիկա

## Անտարկտիդա

## Ասիա

## Եվրոպա

## Օկվիանիա

## Կենտրոնական Ամերիկա

## Կարիբյան կղզիներ

## Հյուսիսային Ամերիկա

## Հարավային Ամերիկա

*

## Ծանոթագրություններ

Կատեգորիա:Արտակարգ իրավիճակ
Կատեգորիա:Արտակարգ իրավիճակների ծառայություններ
Կատեգորիա:Շտապ օգնություն